65250ef6185c13ba897c5b290c8b5c62

Je li Melek žensko ime?


* 
* 
* 
* 
* 
* 
* 

 
Je li Melek žensko ime?
pitajucene.com
2021.39

Jest, Melek je žensko ime. Ali, nije dozvoljeno nadijevati imena kojima se pripisuje čistota njihovim nosiocima i ističe njihov visok položaj kod Allaha, džellešanuhu. Imam Muslim zabilježio je predanje u kojem se kaže da su Zejnebi b. Ebu Selema bili nadijenuli ime Berra (ona koja je dobra, čestita, iskrena vjernica), pa je Resulullah, ﷺ, rekao: *“Ne pripisujete čistotu sebi, Allah najbolje zna ko je između vas čestit!”* Neko je upitao: “Koje ćemo joj nadjenuti ime?” *“Nadjenite joj ime Zejneb”*, odgovori Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ.


Ženskoj djeci treba nadijevati imena majki pravovjernih: Aiša, Hafsa, Džuvejrijja, Hatidža, Sevda, Ummu Selema, Mejmuna… te imena dobrih žena, kao, naprimjer, Merjema, Asija… Šejhu Abdurrahmanu el-Berraku postavljeno je pitanje može li se ženskom djetetu dati ime Melak, pa je odgovorio da takvo ime ne treba nadijevati ženskoj djeci, tim prije jer ime Melak označava meleka, i zato što je rasprostranjeno kod kršćana. A Allah najbolje zna.


Odgovorio: ***[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")***


